fi fi fi fi en en fi fi fi fi fi fi fi fi fi fi fi da fi fi fi et fi fi fi pt fi fi fi fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Jenni's lullaby: Vuoden 2017 kohokohdat
Vuosi 2017 oli toisaalta raskas, mutta samalla hyvin ihanaa ja opettavaista aikaa. Alkuvuonna luin Konmari -kirjaa ja aloitin kotimme karsimisprojektia. Oonhan mä ennenkin karsinut tavaraa, mutta kirjan luettua sain vielä lisäintoa siihen. Tällä hetkellä oon oikein tyytyväinen meidän kotiin. Vielä on paljon tekemistä ja kirppispöytä tulisi varata taas, mutta siihen oon tyytyväinen, että kotimme siivoamiseen ei enää mene niin paljon aikaa ja melkein kaikilla tavaroilla on oma paikka. Se oli myös yksi mun vuoden tavoitteista, joita listasin vuoden alussa tässä postauksessa.
Huhtikuussa oltiin ensimmäistä kertaa Timon kanssa viettämässä kahdenkeskistä aikaa tyttäremme syntymän jälkeen nimittäin Juha Tapion akustisella keikalla. Se oli hieno konsertti! Olin myös muutaman muun bloggaajan kanssa Hair & Beauty Spa:n bloggaajaillassa ja raskaan raskausajan jälkeen kävin myös hemmottelemassa itseäni ja kävin värjäyttämässä hiuksiani.
Syksy oli ihanaa aikaa ja sain taas yhden tavoitteen toteutettua, kun kävin Tampereella blogimiitissä tapaamassa muita bloggaajia. Mulla nimittäin oli tavoitteena tutustua uusiin ihmisiin. Vietimme myös Timon kanssa kuudetta hääpäivää keilaamisen ja syömisen merkeissä. Tämän vuoden aikana otin mukaan sisustukseen ja vaatteisiin ripauksen vaaleanpunaista ja oon kyllä tykännyt. Syksyllä ostimme meille myös uuden auton.
Loppuvuodesta vietimme lastemme 3-vuotis- ja 1-vuotissynttäreitä. Joulusta en teekään erillistä postausta, mutta aattoaamun vietimme kotona oman perheen kesken avaten lahjoja ja syöden jouluruokaa. Puolen päivän aikaan lähdimme ajamaan mun vanhempieni luokse, jossa syötiin taas, avattiin lahjoja ja käytiin haudalla. Tapaninpäivänä kävimme mun ja Timon mummojen luona, mistä sitten ajoimme suoraan kotiin.
Yhteenvetona voisin sanoa, että oon kasvanut paljon henkisesti. Olen opetellut sanomaan "ei" ja olemaan itselle armollisempi. Kyllä edelleen välillä suoritan elämää kotona, mutta oon siitäkin opetellut eroon. Kirjoitinkin liiallisesta kiltteydestä postauksen ja se olikin heinäkuun ainoa blogiteksti. Vuosi on ollut raskas myös siinä mielessä, että en ole nukkunut koko vuonna yhtään kokonaista yötä. Toivon siis ensi vuodelle paremmin nukkuvaa lasta. Kuitenkin tämän vuoden kokonaiskuva on enemmänkin positiivinen kuin negatiivinen. Olen kiitollinen kaikista hetkistä. Tänään laitamme kotona joulun pois ja kirjoittelen ensi vuoden puolella sitten tavoitteita vuodelle 2018. Olkoon tuleva vuosi kaikenkaikkiaan ihana ja uusia juttuja täynnä. Ihanaa uutta vuotta siis!♥
Millainen vuosi teillä on ollut?
Category: lifestyle, oma elämä
Jasmin♥31. joulukuuta 2017 klo 15.08
Hyvää Uutta Vuotta ♥
Jenni/Jenni's lullaby1. tammikuuta 2018 klo 22.55
Kiitos sulle Jasmin!<3 Hyvää uutta vuotta myös sulle! <3
Sofia2. tammikuuta 2018 klo 22.07
Ihanan kuuloinen vuosi sulla ♥ Mun vuosi oli aika tapahtumarikas: ensin oli penkkarit ja abiristeily, sitten kirjoitukset ja pääsykokeet. Kesällä kävin Provinssissa ja Solarsoundeilla. Elokuussa aloitin uudessa koulussa ja osittain muutin uudelle paikkakunnalle. Loppuvuodesta olinkin sitten kaksi kuukautta työharjoittelussa päiväkodilla ja joulu vietettiin rauhassa perheen kesken :D Hyvää uutta vuotta! ♥
Jenni/Jenni's lullaby3. tammikuuta 2018 klo 17.31
Se on kyllä ollut myös ihana.♥ Kuulostaa kivalta myös sun vuosi!♥ Muistan itsekin juuri tuon abivuoden, kun oli kaikennäköistä ja uudelle paikkakunnalle muutto + koulunaloitus yms. :D Mut varmasti ikimuistoinen vuosi sulla. :) Kiitos ja samoin♥
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Joululahjatoiveet 2017 ja linkit jouluaiheisiin po...
3v ja 1v yhteissynttärit
Lokakuun ja marraskuun kännykkäkuvat
CopyRight © | Theme Designed By Hello Manhattan